CELEX: 62012TN0039
Language: sk
Date: 2012-01-25 00:00:00
Title: Vec T-39/12 P: Odvolanie podané 25. januára 2012 : Roberto Di Tullio proti rozsudku Súdu pre verejnú službu z  29. novembra 2011 vo veci F-119/10, Di Tullio/Komisia

14.4.2012   
            
            
               SK
            
            
               Úradný vestník Európskej únie
            
            
               C 109/17
            
         Odvolanie podané 25. januára 2012: Roberto Di Tullio proti rozsudku Súdu pre verejnú službu z 29. novembra 2011 vo veci F-119/10, Di Tullio/Komisia
   (Vec T-39/12 P)
   2012/C 109/39
   Jazyk konania: francúzština
   
      Účastníci konania
   
   
      Odvolateľ: Roberto Di Tullio (Rovigo, Taliansko) (v zastúpení: S. Woog a T. Bontinck, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               vyhlásil odvolanie za prípustné a dôvodné a, v dôsledku toho,
            
         
               —
            
            
               zrušil rozsudok vydaný 29. novembra 2011 treťou komorou Súdu pre verejnú službu Európskej únie vo veci F-119/10, ktorým ako nedôvodnú zamietol žalobu žalobcu smerujúcu k zrušeniu rozhodnutia, ktorým Komisia odmietla poskytnúť žalobcovi dovolenku na výkon vojenskej služby,
            
         
               —
            
            
               vyhovel návrhom odvolateľa, ktoré podal v konaní pred Súdom pre verejnú službu Európskej únie,
            
         
               —
            
            
               zaviazal žalovanú na náhradu trov konania na dvoch stupňoch.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza dva odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení a nesprávnom a nedostatočnom odôvodnení vykonanom Súdom pre verejnú službu pri posudzovaní žalobného dôvodu predloženého na prvom stupni, ktorý sa týka porušenia zásad legitímnej dôvery a právnej istoty.
            
         
               2.
            
            
               Druhý odvolací dôvod je založený na nesprávnom právnom posúdení a porušení zásad legitímnej dôvery, právnej istoty a rovnosti, ako aj zásady primeranosti v rozsahu, v akom Súd pre verejnú službu v prejednávanej veci časovo neobmedzil rozsah svojho výkladového rozsudku.